също Чили, Еквадор и Перу.
 (32)
 Комисията получи и разгледа искане от „ORSER“ за включване в списъка от приложение IV към Регламент (ЕО) No 1235/2008. Въз основа на получената информация е достигнато до заключението, че е обосновано признаването на „ORSER“ за продуктовите категории A и D в Турция.
 (33)
 Комисията получи и разгледа искане от „Overseas Merchandising Inspection Co. Ltd.“ за включване в списъка от приложение IV към Регламент (ЕО) No 1235/2008 за продуктовата категория D в Япония. Както бе посочено в съображение 13, съгласно член 10, параграф 2, буква б) и член 10, параграф 3 от Регламент (ЕО) No 1235/2008 не може да бъде признат надзорен или контролен орган за продукт, който е с произход от трета държава, включена в списъка с признати трети държави от приложение III към Регламент (ЕО) No 1235/2008, и спада към категория, за която третата държава е призната. Япония е призната като трета държава в съответствие с член 33, параграф 2 от Регламент (ЕО) No 834/2007 и е включена в списъка от посоченото приложение за продуктовата категория D. Тъй като обаче това признаване не обхваща всички съставки, които могат законно да се внасят и преработват в Япония, е целесъобразно да бъдат признати контролни органи за преработените продукти, които не са обхванати от признаването на Япония за продуктовата категория D, включени в приложение III към Регламент (ЕО) No 1235/2008, за да не се допусне да не могат да се внасят в Съюза продукти с произход от Япония, преработвани със съставки, които могат законно да се внасят в Япония, но не са обхванати от признаването, посочено в същото приложение. Въз основа на получената информация е достигнато до заключението, че е обосновано да се признае „Overseas Merchandising Inspection Co., Ltd.“ в Япония за продуктовата категория D, с изключение на вино, по отношение на продуктите, които не са обхванати от признаването по член 33, параграф 2 от Регламент (ЕО) No 834/2007, включени в приложение III към Регламент (ЕО) No 1235/2008.
 (34)
 Комисията получи и разгледа искане от „QC&I“ за изменение на неговите спецификации. Въз основа на получената информация Комисията стигна до заключението, че е обосновано обхватът на предоставеното от нея признаване за продуктовата категория D да бъде разширен, така че да обхваща и вино.
 (35)
 Комисията получи и разгледа искане от „Quality Partner“ за включване в списъка от приложение IV към Регламент (ЕО) No 1235/2008. Въз основа на получената информация е достигнато до заключението, че е обосновано признаването на „Quality Partner“ за продуктовите категории C и D в Индонезия.
 (36)
 Поради това приложения III и IV към Регламент (ЕО) No 1235/2008 следва да бъдат съответно изменени.
 (37)
 За да се даде възможност на контролните органи, засегнати от оттеглянето на признаването на Канада и Япония по отношение на продуктовата категория A, да вземат необходимите мерки за адаптиране на стопанските си отношения към новата ситуация, съответните изменения на приложение IV към Регламент (ЕО) No 1235/2008 следва да се прилагат 6 месеца след датата на влизане в сила на настоящия регламент.
 (38)
 Мерките, предвидени в настоящия регламент, са в съответствие със